钦定古今图书集成/明伦汇编/官常典/第651卷 > 《县令箴》元·结
## 钦定古今图书集成/明伦汇编/官常典/第651卷 > 《县令箴》元·结

古今所贵，有土之官。当其选授，何尝不难。为其动静，
是人祸福。为其嘘噏，作人寒燠。烦则人愁，猛则人惧。
勿以赏罚，因其喜怒。太宽则慢，岂能行令。太简则疏，
难与为政。既明且断，直焉无情。清而且惠，果然必行。
或曰：“间由上官，事不自我。”辞让而去，有何不可。谁欲
字人，赠君此箴。岂独书绅，可以铭心。